Ind vs SL: ଧାଓ୍ବନଙ୍କ ସହ ଓପନିଂ କରିବେ ପୃଥ୍ବୀ ଶ, ପ୍ରଥମ ଦିନିକିଆରେ ଏମିତି ରହିବ ଦଳର ପ୍ଲେଇଙ୍ଗ୍ ଇଲେଭେନ୍ ! - Prameya News7\nInd vs SL: ଧାଓ୍ବନଙ୍କ ସହ ଓପନିଂ କରିବେ ପୃଥ୍ବୀ ଶ, ପ୍ରଥମ ଦିନିକିଆରେ ଏମିତି ରହିବ ଦଳର ପ୍ଲେଇଙ୍ଗ୍ ଇଲେଭେନ୍ !\nକଲୋମ୍ବୋ ୧୭।୦୭ଃ ଭାରତ ଓ ଶ୍ରୀଲଙ୍କା ମଧ୍ୟରେ ଆସନ୍ତାକାଲି ଦିନିକିଆ ସିରିଜ୍ର ପ୍ରଥମ ମ୍ୟାଚ୍ ଖେଳାଯିବ। ଏହି ମ୍ୟାଚ୍ ରବିବାର ଅପରାହ୍ନ ୩ଟାରେ କଲୋମ୍ବୋର ପ୍ରେମଦାସା ଷ୍ଟାଡିୟମରେ ଖେଳାଯିବ। ଭାରତୀୟ ଦଳର ଅଧିନାୟକ ଦାୟିତ୍ବ ଅନୁଭବୀ ବ୍ୟାଟସମ୍ୟାନ ଶିଖର ଧାଓ୍ବନଙ୍କ ଉପରେ ରହିଛି। ଦ୍ରୁତ ବୋଲର ଭୁବନେଶ୍ବର କୁମାର ଉପ ଅଧିନାୟକ ଭୂମିକାରେ ଅଛନ୍ତି। ଶ୍ରୀଲଙ୍କା ଗସ୍ତରେ ଥିବା ଏହି ଭାରତୀୟ ଦଳରେ ଅନେକ ଯୁବ ଖେଳାଳି ସାମିଲ, ଯେଉଁମାନଙ୍କୁ ପଦାର୍ପଣର ସୁଯୋଗ ମିଳିପାରେ। ତେଣୁ ଦଳ ପ୍ରବନ୍ଧକଙ୍କୁ ୨୦ ଜଣିଆ ଦଳ ଘୋଷଣା କରିବାକୁ ପରିଶ୍ରମ କରିବାକୁ ପଡିବ। ହେଲେ ଏହି ୧୧ ଖେଳାଳିଙ୍କ ପ୍ରଥମ ଦିନିକିଆରେ ଖେଳିବାର ସମ୍ଭାବନା ଅଧିକ ରହିଛି। ଆସନ୍ତୁ ଜାଣିବା ଭାରତୀୟ ଦଳର ଚୂଡାନ୍ତ ଏକାଦଶ।\nଦ୍ରୁତ ବୋଲର- ଭୁବନେଶ୍ବର କୁମାର ଓ ନବଦୀପ ସାଇନି/ଦୀପକ ଚହର\nଆହତଜନିତ ସମସ୍ୟାରୁ ମୁକୁଳିବା ପରେ ଉଭୟ ବୋଲର ଦଳକୁ ଫେରିଛନ୍ତି। ଦଳର ଉପ ଅଧିନାୟକ ଭୁବନେଶ୍ବର କୁମାର ଟେଷ୍ଟ ଦଳରେ ପୁନର୍ବାର ନିଜକୁ ସାମିଲ କରାଇବା ପାଇଁ ଚୟନକର୍ତ୍ତାଙ୍କୁ ଏହି ସିରିଜ୍ ମାଧ୍ୟମରେ ପ୍ରଭାବିତ କରିବାକୁ ଚେଷ୍ଟା କରିବେ। ସେ ମଧ୍ୟ ସମସ୍ତ ମ୍ୟାଚ୍ ଖେଳି ପାରନ୍ତି। ସାଇନି ମଧ୍ୟ ସଭିଙ୍କୁ ପ୍ରଭାବିତ କରିଛନ୍ତି, ହେଲେ ଦଳରେ ନିୟମିତ ରହିବାକୁ ହେଲେ ତାଙ୍କୁ ଓ୍ବିକେଟ୍ ନେବାକୁ ପଡିବ। ଏମିତି ନହେଲେ ତାଙ୍କ ସ୍ଥାନ ଦୀପକ ଚହର ନେଇ ଯିବେ। ଚହର ମଧ୍ୟ ଟି-୨୦ ଅନ୍ତର୍ଜାତୀୟ ଦମଦାର ପ୍ରଦର୍ଶନ କରିଛନ୍ତି।\nଏମିତି ହୋଇପାରେ ଭାରତୀୟ ଦଳର ଚୂଡାନ୍ତ ଏକାଦଶ\nଶିଖର ଧାଓ୍ବନ(ଅଧିନାୟକ), ପୃଥ୍ବୀ ଶ, ସୂର୍ଯ୍ୟକୁମାର ଯାଦବ, ମନୀଷ ପାଣ୍ଡେ, ସଞ୍ଜୁ ସାମସନ, ହାର୍ଦ୍ଦିକ ପାଣ୍ଡ୍ୟା, କୃଣାଲ ପାଣ୍ଡ୍ୟା, ଭୁବନେଶ୍ବର କୁମାର, ନବଦୀପ ସାଇନି/ଦୀପକ ଚହର, କୁଲଦୀପ ଯାଦବ ଓ ୟୁଜବେନ୍ଦ୍ର ଚହଲ।
